A BÍRÓSÁG VÉGZÉSE (negyedik tanács)
2019. október 15.(*)
„Ítélet kijavítása”
A C‑620/17. REC. sz. ügyben,
az EUMSZ 267. cikk alapján benyújtott előzetes döntéshozatal iránti kérelem tárgyában, amelyet a Székesfehérvári Törvényszék (Magyarország) a Bírósághoz 2017. november 2‑án érkezett, 2017. október 24‑i határozatával terjesztett elő
a Hochtief Solutions AG Magyarországi Fióktelepe
és
a Fővárosi Törvényszék
között folyamatban lévő eljárásban,
A BÍRÓSÁG (negyedik tanács),
tagjai: M. Vilaras tanácselnök (előadó), S. Rodin, D. Šváby, K. Jürimäe és N. Piçarra bírák,
főtanácsnok: M. Bobek,
hivatalvezető: A. Calot Escobar,
a főtanácsnok meghallgatását követően,
meghozta a következő
Végzést
1        2019. július 29‑én a Bíróság (negyedik tanács) meghozta a Hochtief Solutions Magyarországi Fióktelepe ítéletet (C‑620/17, EU:C:2019:630).
2        Ezen ítélet eljárási nyelv szerinti változata elírást tartalmaz, amelyet hivatalból ki kell javítani a Bíróság eljárási szabályzata 103. cikkének (1) bekezdése értelmében.
A fenti indokok alapján a Bíróság (negyedik tanács) a következőképpen határozott:
1)      A 2019. július 29‑i Hochtief Solutions Magyarországi Fióktelepe ítélet (C‑620/17, EU:C:2019:630) eljárási nyelv szerinti változatának 7. pontját az alábbiak szerint kell kijavítani:
„Az Észak–Dunántúli Környezetvédelmi és Vízügyi Igazgatóság (a továbbiakban: ajánlatkérő) 2006. július 25–én a közbeszerzésekről szóló 2003. évi CXXIX. törvény IV. fejezetében előírt gyorsított eljárás keretében az Európai Unió Hivatalos Lapjában, S sorozat, 139‑149235. szám alatt részvételi felhívást tett közzé a Győr‑Gönyű (Magyarország) Országos Közforgalmú Kikötő intermodális központ közlekedési kapcsolatainak fejlesztésére vonatkozó építési beruházásra irányuló közbeszerzési szerződés tárgyában.”
2)      A jelen végzés eredeti példányát a kijavított ítélet eredeti példányához mellékelik. Erről a végzésről a kijavított ítélet eredeti példányára széljegyzetet kell vezetni.
Luxembourg, 2019. október 15.
A. Calot Escobar
M. Vilaras
hivatalvezető
a negyedik tanács elnöke
*      Az eljárás nyelve: magyar.